
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par zemes vienību piekritību valstij un to nostiprināšanu zemesgrāmatā uz valsts vārda Zemkopības ministrijas personā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Zemes pārvaldības likuma 17. panta piektā daļa.
Zemes pārvaldības likuma pārejas noteikumu 11. punkts.
Meža likuma 4. panta otrā daļa un 44. panta pirmā un otrā daļa.
Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta pirmā daļa un 8. panta ceturtā daļa.
Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" (turpmāk – noteikumi Nr. 190) 3.1. un 8.2. apakšpunkts.
1.2. Mērķis
Mērķa apraksts
Ministru kabineta rīkojuma projekts "Par zemes vienību piekritību valstij un to nostiprināšanu zemesgrāmatā uz valsts vārda Zemkopības ministrijas personā" (turpmāk – rīkojuma projekts) paredz divas rezerves zemes fondā ieskaitītās zemes vienības Ropažu novadā saglabāt valsts īpašumā un nodot Zemkopības ministrijas valdījumā Meža likuma 4. panta otrajā daļā noteiktās valsts funkcijas izpildei, tas ir, valsts meža zemes pārvaldīšanai, apsaimniekošanai un aizsardzībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Zemes pārvaldības likuma 17. panta piekto daļu valstij un vietējām pašvaldībām pēc zemes reformas pabeigšanas piederošā un piekrītošā zeme izvērtējama Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Atbilstoši noteikumu Nr. 190 3.1. apakšpunktā noteiktajam Valsts zemes dienests sagatavo un publisko savā tīmekļvietnē (https://www.vzd.gov.lv/lv/rezerves-zemes-fonda-saraksti) apkopoto sarakstu ar rezerves zemes fondā ieskaitītajām zemes vienībām un zemes vienībām, kas nav izmantotas īpašuma tiesību atjaunošanai, tostarp par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc noteikumu Nr. 190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.

Ministru kabinets 2016. gada 18. jūlijā ir pieņēmis rīkojumu Nr. 404 "Par zemes reformas pabeigšanu Inčukalna novada Vangažu pilsētā". Ministru kabinetam pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti.

Zemkopības ministrija noteikumos Nr. 190 noteiktajā kārtībā izvērtēja sarakstā norādītās zemes vienības, kas piekrīt vai pieder valstij un ir ierakstāmas zemesgrāmatā uz valsts vārda Zemkopības ministrijas personā saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās", un sarakstos izdarīja atzīmi par Ropažu novadā (2021. gada 1. jūlijā, īstenojot administratīvi teritoriālo reformu, Inčukalna novads tika iekļauts Ropažu novadā) norādītajām zemes vienībām.
Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgo pašvaldību.

Atbilstoši noteikumu Nr. 190 8. punktam Valsts zemes dienests ir saņēmis šo noteikumu 7.1.3. apakšpunktā minētos sarakstus ar ministriju un pašvaldības izdarītajām atzīmēm un savā tīmekļvietnē (https://www.vzd.gov.lv/lv/rezerves-zemes-fonda-saraksti) publiskojis izvērtēto gala sarakstu (turpmāk – saraksts), konkrēti par Inčukalna novadu –
2017. gada 11. septembrī: https://www.vzd.gov.lv/lv/2016-gada-18-julija-rikojums (2016. gada 18. jūlija rīkojums; Valsts zemes dienests (vzd.gov.lv)).
Atbilstoši noteikumu Nr. 190 5. punktam Zemkopības ministrija sadarbībā ar akciju sabiedrību "Latvijas valsts meži" izvērtēja un 2017. gada 17. marta vēstulē Nr. 4.1-2_02oa_260_17_302 informēja Inčukalna novada pašvaldību par to, ka rīkojuma projekta pielikumā minētās zemes vienības ir piekritīgas valstij.
Arī bijusī Inčukalna novada pašvaldība sarakstā ir izdarījusi atzīmi par vēlmi zemes vienības Ropažu novadā paturēt īpašumā, un tas nozīmē, ka par zemes vienībām ar kadastra apzīmējumiem 8017 004 0603 un 8017 004 0604 ir divas atzīmes – no pašvaldības un Zemkopības ministrijas.
Pamatojoties uz noteikumu Nr. 190 8.3.1. apakšpunktu, kurā noteikts, ka ministrijai un pašvaldībai nepieciešams vienoties par zemes vienības piekritību valstij vai pašvaldībai, akciju sabiedrība "Latvijas valsts meži" 2023. gada 6. marta vēstulē Nr_4.1_2_01so_260_23_187 "Par rezerves zemes fonda sarakstiem un vienošanos" lūdza Ropažu novada pašvaldību kā bijušās Inčukalna novada pašvaldības tiesību un pienākumu pārņēmēju atteikties no zemes vienībām ar kadastra apzīmējumiem 8017 004 0603 (4,7841 ha platībā) un 8017 004 0604 (3,5161 ha platībā) kā piekritīgām pašvaldībai un piekrist to reģistrācijai zemesgrāmatā uz valsts vārda Zemkopības ministrijas personā.
Izskatījusi minēto lūgumu, Ropažu novada pašvaldība 2023. gada 20. septembrī pieņēma lēmumu Nr. 2725 (prot. Nr. 76/2023, 29.§) "Par zemes vienības ar kadastra apzīmējumu 8017 004 0603 un zemes vienības ar kadastra apzīmējumu 8017 004 0604 piekritību".  
Pašvaldība nolēma apstiprināt zemes vienības ar kadastra apzīmējumu 8017 004 0603 sadali, nodalot 1,25 ha, lai izveidotu jaunu zemes vienību un nekustamā īpašuma kadastra objektu ar lietošanas mērķi "neapgūta individuālo dzīvojamo māju apbūves zeme" (kods 0600), un pēc atdalīšanas zemes vienības (ar kadastra apzīmējumu 8017 004 0009) daļu aptuveni 3,5341 ha platībā un zemes vienību (ar kadastra apzīmējumu 8017 004 0604) 3,5161 ha platībā ar lietošanas mērķi "zeme, uz kuras galvenā saimnieciskā darbība ir mežsaimniecība" (kods 0201) atzīt par piekritīgu valstij un piekrist reģistrēt zemesgrāmatā uz valsts vārda Zemkopības ministrijas personā.

Pamatojoties uz minēto Ropažu novada pašvaldības lēmumu, Nekustamā īpašuma valsts kadastra informācijas sistēmā (turpmāk – NĪVKIS) zemes vienība ar kadastra apzīmējumu 8017 004 0603 ir sadalīta un reģistrēta jauna zemes vienība (ar kadastra apzīmējumu 8017 004 0009) 3,5341 ha kopplatībā.

Ievērojot iepriekšminēto, Zemkopības ministrija ir sagatavojusi Ministru kabineta rīkojuma projektu, kas paredz rīkojuma projektā minētās zemes vienības saglabāt valsts īpašumā un ierakstīt tās zemesgrāmatā uz valsts vārda Zemkopības ministrijas personā.
Problēmas un risinājumi
Problēmas apraksts
Rīkojuma projektā minētajai
1) zemes vienībai ar kadastra apzīmējumu 8017 004 0009 (nekustamā īpašuma kadastra Nr. 8017 004 0604) Vangažos, Ropažu novadā 3,5341 ha platībā nekustamā īpašuma lietošanas mērķis ir zeme, uz kuras galvenā saimnieciskā darbība ir mežsaimniecība (kods 0201). Saskaņā ar NĪVKIS reģistrētajiem datiem ir statuss "zeme zemes reformas pabeigšanai", un tā nav kadastrāli uzmērīta.
Zemes gabals 1940. gada 21. jūlijā piederēja valstij un bija Rīgas apriņķa Inčukalna pagasta īpašuma "Inčukalna virsmežniecība" sastāvā. To apliecina Latvijas Valsts vēstures arhīva 2006. gada 15. decembra izziņa Nr. 5-JP-10093. Atbilstoši NĪVKIS datiem zemes vienība ar kadastra apzīmējumu 8017 004 0009 (pirms sadales zemes vienība ar kadastra apzīmējumu 8017 004 0603) ar Vangažu pilsētas domes 2008. gada 15. decembra lēmumu Nr. 15, 5.p.1.& iekļauta līdzvērtīgas zemes kompensācijas fondā.
Zemes vienība robežojas ar valsts meža zemi – zemes vienību ar kadastra apzīmējumu 8017 005 0101, kas iekļauta nekustamā īpašuma "Valsts mežs – 8017" Vangažos, Ropažu novadā, kadastra numurs 8017 005 0101, sastāvā un reģistrēta zemesgrāmatā uz valsts vārda Zemkopības ministrijas personā (Vangažu pilsētas zemesgrāmatas nodalījums Nr. 100000362956);
2) zemes vienībai ar kadastra apzīmējumu 8017 004 0604 (nekustamā īpašuma kadastra Nr. 8017 004 0604) Vangažos, Ropažu novadā 3,5161 ha platībā nekustamā īpašuma lietošanas mērķis ir zeme, uz kuras galvenā saimnieciskā darbība ir mežsaimniecība (kods 0201). Saskaņā ar NĪVKIS reģistrētajiem datiem zemes vienības statuss ir zeme zemes reformas pabeigšanai, un tā nav kadastrāli uzmērīta.
Zemes gabals 1940. gada 21. jūlijā piederēja valstij un bija Rīgas apriņķa Inčukalna pagasta īpašuma "Inčukalna virsmežniecība" sastāvā. To apliecina Latvijas Valsts vēstures arhīva 2006. gada 15. decembra izziņa Nr. 5-JP-10093. Atbilstoši NĪVKIS datiem zemes vienība ar kadastra apzīmējumu 8017 004 0604 ar Vangažu pilsētas domes 2008. gada 15. decembra lēmumu Nr. 15, 5.p.2.& iekļauta līdzvērtīgas zemes kompensācijas fondā.
Zemes vienība robežojas ar valsts meža zemi – zemes vienībām ar kadastra apzīmējumiem 8017 005 0101 un 8017 005 0103, kas iekļautas nekustamā īpašuma "Valsts mežs – 8017" Vangažos, Ropažu novadā, kadastra numurs 8017 005 0101, sastāvā un reģistrēta zemesgrāmatā uz valsts vārda Zemkopības ministrijas personā (Vangažu pilsētas zemesgrāmatas nodalījums Nr. 100000362956).
Risinājuma apraksts
Meža likuma 44. panta pirmā daļa noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, un atbilstoši šā panta otrajai daļai valsts meža zeme ierakstāma zemesgrāmatā uz valsts vārda likumā noteiktajā kārtībā. Visas rīkojuma projekta pielikumā minētās zemes vienības nepieciešamas Meža likumā noteikto valsts funkciju – valsts meža zemes pārvaldīšanas, apsaimniekošanas un aizsardzības - veikšanai. Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai. 
Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Zemkopības ministrijas personā. Zemes vienību platības norādītas atbilstoši NĪVKIS norādītajai informācijai. Zemes vienību kadastrālajā uzmērīšanā to platības var tikt precizētas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus.
Juridiskās personas
Jā
Ietekmes apraksts
Rīkojuma projekta tiesiskais regulējums tiešā veidā neietekmē un nemaina ne sabiedrības mērķgrupas tiesības, ne pienākumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildu līdzekļi no valsts  budžeta. Visas nepieciešamās darbības, kas saistītas ar rīkojuma projekta pielikumā minēto zemes vienību tiesisku sakārtošanu, tostarp zemes vienību kadastrālo uzmērīšanu un īpašuma tiesību nostiprināšanu zemesgrāmatā uz valsts vārda Zemkopības ministrijas personā, segs akciju sabiedrība "Latvijas valsts meži" no saviem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam, ja tiesību akta projekts būtiski nemaina esošo regulējumu, neietekmē sabiedrībai nozīmīgas iniciatīvas un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, sabiedrības līdzdalības kārtība rīkojuma projekta izstrādē netiek piemērota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

